**האגודה החקלאית השיתופית**

 11/10/2018

חברים, שלום רב,

השבוע נשלח פרוטוקול למועצה ולמשרד הבינוי והשיכון ובו ההחלטות שקיבלה הנהלת האגודה בנוגע **לסוגיית עלויות פיתוח תשתיות בהרחבה**.

זוהי אבן דרך משמעותית ומהותית בתהליך פרויקט ההרחבה, ומשום כך בחודשים האחרונים עשה וועד האגודה "לילות כימים" בנוגע לסוגיה הנ"ל. להלן יפורטו עקרי הדברים, אך לא לפני אזכור כל היעדים שהושגו ע"י וועד האגודה במסגרת פרויקט ההרחבה מאז היבחרו ועד לכתיבת שורות אלו.

1.**חתימה על הסכם עם החכ"ל (החברה הכלכלית) של המועצה** ( אושר באסיפה הכללית) – זהו רגע מכונן ומשמעותי שאפשר מתן "אור ירוק" לפעול באופן מעשי במסגרת פרויקט ההרחבה.

2.**מדידות בשטח.**

3. **שמאות-** בחירת השמאית ,נחמה בוגין, (מבין 7 הצעות )להערכת שווי הקרקע הנגרעת מהחברים לטובת ההרחבה

4.**הקמת וועדת אדמות** לצורך טיפול במודל הפיצוי

5.**בדיקת סוגי הקרקע**

6.**ניסוח מכתבים למומלצים**( אושר באסיפה כללית) + **ניהול התכתובת איתם**

7.**בחירת יועמ"ש** שילווה את האגודה בנושא ההרחבה מבחינה משפטית

8. **פתיחת חשבון נאמנות** ( חכ"ל, מועצה ואגודה ) לצורך ביצוע הפקדות ותשלומים

9.**ועדת קבלה**- המומלצים עברו מספר " תחנות": **א.** וועדת היכרות **ב.** וועדת אבחון במכון "חוף גליל" ברגבה **ג.** וועדת קבלה במועצה

10. **ניסוח הסכם מתיישב** יחד עם היועמ"ש

11. **אגודה קהילתית-** התקיימו מספר מפגשים עם היועץ הארגוני ,מיכאל עובדיה לצורך בחינת משמעויותיה של הקמת האגודה הקהילתית

12. **קידום פתרון קצה**- החיבור למט"ש עכו המהווה תנאי להיתר בניה

13. **עדכון סעיף 1.2 עמ' 3 במנגנון הפיצוי** ( אושר באסיפה כללית )

14.**קבלת אישור תכנית בינוי ע"י הוועדה המקומית**

15. **קביעת מתווה לאופי ההגרלה** **במגרשים**

16. **סקר אזבסט-** הטיפול קיבל תאוצה בימים אלו.

17. **מזעור עלויות פיתוח תשתיות בהרחבה**- וועד הנהלת האגודה פעל באופן "קדחתני" מאז כניסתו לתפקיד במטרה להפחית את עלויות הפיתוח. בשורות הבאות נתייחס בהרחבה לסעיף זה.

\*בתאריך 22/5/2017 התקיים מפגש מומלצים **ביוזמת הנהלת האגודה**, ובו נשמעה ביקורת קשה מצד המומלצים על העלויות הגבוהות שנקבעו ע"י ההנהלות הקודמות. משום כך הורתה הנהלת האגודה לפרויקטור ולמתכננים לבצע בדיקה מחודשת למזעור העלויות.

 \*בהתאם, החל מחודש יוני2017 התקיימו פגישות סטטוס רבות של הפרויקטור ושל הנהלת האגודה עם וועדת ההרחבה, מהנדס המועצה וגורמים נוספים.

\* ללא לאות נמשך המו"מ בין מהנדס המועצה לבין בקר משרד השיכון, שכן הבקר נחרץ בעמדתו לפיה עלויות פיתוח התשתיות בהרחבה גבוהות מאוד. כאמור, מסיבה זו מצא לנכון הבקר לדחות פעם אחר פעם את ההצעות שקיבל מידי מהנדס המועצה ולהחזיר את כל הגורמים הרלוונטים לשולחן הדיונים.

**האגודה החקלאית השיתופית**

\* על מנת לקדם את הנושא בדרגים גבוהים יותר בקשנו לקיים פגישה במשרד הבינוי והשיכון בירושלים, ואכן זו נתקיימה בתאריך 24/6/2018 במשרדה של גב' אסנת קמחי, המנהלת לענייני הכפר . בפגישה זו השתתפו נציגי הוועד: ג'וזיאן וברק , סגן ראש המועצה, משה דוידוביץ', מהנדס המועצה, ליאור לוי, קובי איתם הפרויקטור, גוני חורש מנהל מחלקת הנדסה ועו"ד אורי ארנון.

\*יצוין שלקראת הפגישה בירושלים קוימה פגישה מקדימה( מוצ"ש 23/6/20189 )ובה נכחו סגן ראש המועצה , חברי וועד האגודה ושניים מהמומלצים: ניר בוירסקי ואושרית שמיץ. בפגישה זו הוצגה לראשונה לחברי הוועד טבלת עלויות הפיתוח.

\* בפגישה בירושלים **דרשה בתוקף** הגב' אסנת קמחי גבייה דיפרנציאלית לפיה יש להפריד בין עלויות 15 המגרשים המוגדרים" אינפילים" לבין 67 שאינם "אינפילים" .

\*לאור דרישתה של הגב' קמחי נבנתה טבלה " מאולצת" ע"י המועצה, והוועד נתבקש לאשר אותה, עובדה שיצרה קושי מהותי, הן מהסיבה שנאמר מפורשות ע"י כל הגורמים הרלוונטים שהנתונים המספריים בטבלה זו אינם נכונים, וכי הם נועדו "לרצות " את משרד השיכון והן מהסיבה שהמתווה הדיפרנציאלי( =לא שוויוני ) אינו עולה בקנה אחד עם המתווה השוויוני אשר גם הוא נדון בישיבות הוועד.

\*השבוע, כאמור נחתם פרוטוקול ישיבת הוועד בנושא עלויות פיתוח התשתיות בהרחבה ונשלח לכל הגורמים הרלוונטים.

וועד האגודה מודה לכל מי שסייע ועבד עמו בשיתוף פעולה לקידום המהלכים שפורטו לעיל ובכללם חברי וועדת ההרחבה.

 בברכה: וועד האגודה